ועדת הכנסת, כנסת 17, פרוטוקול מספר 8, 2006-05-30 10:00

רוחמה אברהם-בלילא: תודה.

רוחמה אברהם-בלילא: בבקשה, חברת הכנסת אביטל.

קולט אביטל: אין לי כבר מה להוסיף כי חבר הכנסת יצחקי אמר מה המהות.

קולט אביטל: הרי סוכם שהוא יופיע בפני מליאת הכנסת ואז גם יתייחס לנושא הזה.

קולט אביטל: אם יהיה צורך, יהיה דיון נוסף בשבוע הבא.

מוחמד ברכה: הנושא הוצע עוד לפני שדובר על40 חתימות.

מוחמד ברכה: איך דוחים דבר שהיה קודם?

מוחמד ברכה: זה היגיון פגום.

קולט אביטל: אני חושבת שפה הבעיה היא לא של היגיון אלא - -

רוחמה אברהם-בלילא: מי בעד הערעור ומי נגד?

רוחמה אברהם-בלילא: בעד – 6 נגד – 10 הערעור לא נתקבל.

רוחמה אברהם-בלילא: אנחנו עוברים לנושא הבא: מכתבי אזהרה מכתבי אזהרה לצמרת המשטרה – חבר הכנסת מוחמד ברכה

מוחמד ברכה: בנושא של מכתבי האזהרה לצמרת המשטרה וועדת זיילר, הסיבה של הדחיה היא שהנושא בחקירה.

מוחמד ברכה: הנושא הוא בוועדת חקירה ולא בערכאה שיפוטית, שזה הופך את העניין לסוב- יודיצה.

מוחמד ברכה: אני זוכר, בימי ועדת אור, הכנסת דנה בעניין הזה בצורה סדירה.

מוחמד ברכה: אני לא חושב שזה טיעון, מה גם שכל המי ומי במדינה, התקשורת, דנים בנושא הזה.

מוחמד ברכה: התקשורת מלאה בהצהרות של פוליטיקאים, ולבסוף, מי לא יכול לדון בעניין הזה?

מוחמד ברכה: הכנסת.

מוחמד ברכה: זה נשמע מאוד מוזר, שדווקא בזמן שהמדינה גועשת ורועשת סביב מכתבי האזהרה, דווקא הכנסת מנועה מלתת את דעתה בעניין.

מוחמד ברכה: זה לא מתקבל על הדעת.

מוחמד ברכה: שוב, יש פה 11 מציעים, בנוסף אליי – יצחק לוי מהאיחוד הלאומי-מפד"ל, זהבה גלאון ממר"צ, דוד אזולאי מש"ס, שרה מרום-שלם מהגמלאים, ראובן ריבלין מהליכוד, טלב אלסאנע מרע"ם-תע"ל, ג'מאל זחאלקה מבל"ד, מאיר פרוש מיהדות התורה, יואל חסון מהקדימה ואורית נוקד מהעבודה.

מוחמד ברכה: מי עוד נשאר בכנסת?

רוחמה אברהם-בלילא: לגבי הטענה שלך, שהגישו הרבה חברי כנסת מסיעות הבית וכמעט ולא נשאר אף אחד שלא הגיש בנושא החשוב הזה, אני חייבת לציין שלפי התקנון, אם יתקבל הערעור שלך, זה לא אומר שהערעור יחול על שאר חברי הכנסת.

רוחמה אברהם-בלילא: הסעיף תוקן והוא אומר שאם חבר כנסת הגיש ולו בנושא האחר – נושא שלא אותו דבר – הערעור לא חל לגבי כל חברי הכנסת במקרה הזה.

רוחמה אברהם-בלילא: רק מי שהגיש את אותו נושא ממש, בדיוק.

מוחמד ברכה: הגשתי את הרשימה כדי להראות שכל סיעות הבית נתנו לזה חשיבות וחושבות שיש מקום שהכנסת תתייחס לזה.

מוחמד ברכה: אני חושב שיש מקום לכך שהשר לביטחון פנים יעמוד בפני הכנסת ויגיד משהו לעניין הזה.

אביגדור יצחקי: מסכים.

קולט אביטל: יש נוהל שלפיו כשנושא כזה עדיין בחקירה, שאתה יכול בדיונים בכנסת להטות את הכף לכיוון הזה או הזה, כשלאנשים יש עדיין אפשרות להתגונן, יש להם עדיין אפשרות לטעון את טענותיהם בפני ועדת החקירה, ההרגשה היא שאנחנו בדיון רשמי בכנסת - -

אביגדור יצחקי: אתה מכיר את כל המסמכים?

אביגדור יצחקי: את כל הנתונים?

קולט אביטל: - התחושה היא שלא צריך פה להטות את הכף לכאן או לכאן על ידי זה שבכנסת נתחיל להאשים האנשים.

קולט אביטל: בואו ניתן להם הצ'אנס האמיתי להופיע ולהגן על עצמם.

מוחמד ברכה: זה לא סוב-יודיצה.

מוחמד ברכה: ועדת החקירה לא ערכאה שיפוטית.

קולט אביטל: היתה תחושה שעדיף שלא ננהל דיון פומבי עד שוועדת החקירה לא מסיימת.

גדעון סער: תיאור המצב הזה לגבי מה שמקובל ולא מקובל בכנסת לא עולה בקנה אחד עם המציאות כפי שאני מכיר אותה.

גדעון סער: אני אומר את זה בנימוס.

גדעון סער: קיימנו, ככנסת, דיונים בנושאים שעמדו גם בבג"ץ – בצדק, כי הבית הזה, בנושאים ציבוריים עיקריים, כל מה שנמצא בבדיקה וכל מה שנמצא בבג"ץ...

גדעון סער: כמובן, שכאשר אתה מדבר על אנשים פרסונלית צריך להיזהר, כל אדם שנמצא בכס יו"ר הכסת, צריך להיזהר.

גדעון סער: אם אתם חושבים שאפשר לנהל את הכנסת בלי לדון בנושא ועדת זיילר - זה פשוט דבר שהוא לא רציני, לא מכבד את המקום הזה ככנסת.

קולט אביטל: צודק.

מנחם בן-ששון: כיוון שהנושא נמצא בחקירה, אין לנו הנתונים כדי לדון בו.

טלב אלסאנע: אנחנו לא דנים כשופטים, לא הופכים להיות ועדת החקירה.

טלב אלסאנע: אנחנו דנים במימד הציבורי.

מנחם בן-ששון: כיוון שדברים נמצאים בדיון, אין לכם נתונים להתמודד אתם.

מנחם בן-ששון: כשאתם באים לדיון עם שאלה, אתם הולכים למ.מ.מ, אתם אוספים חומר שניתן לגילוי ואתם לא באים לא מוכנים.

מנחם בן-ששון: כאן, אתם לא מסוגלים לבוא מוכנים.

מנחם בן-ששון: נקודה שנייה, ואני מניח שזו המשמעות של הדיון, היא השאלה לאן נגיע אחרי זה עם דיון כזה, כאשר תחרוץ דין של אדם מעל הבמה כאשר צריך להיחרץ במקום אחר.

אביגדור יצחקי: אני רוצה להביא לדוגמא את הערעור של חברת הכנסת חילו משבוע שעבר.

אביגדור יצחקי: ביקשנו ממנה שמפקד חיל האוויר יפסוק את פסוקו.

אביגדור יצחקי: אתמול הוחלט להעביר את זה לדיון מהיר בוועדה, את פסיקתו של מפקד חיל האוויר.

נאדיה חילו: ותתפלא, שמי לא היה שם.

נאדיה חילו: ערערתי והכניסו אותי.

אביגדור יצחקי: לאור זה שחברי הכנסת בשבועיים האחרונים, כולם היו רופאים, כולם ידעו שאווסטין מציל חיים, כולל חבר הכנסת הלפרט ואחרים, כולם ידעו את זה, עכשיו כולם הופכים להיות שופטים.

אביגדור יצחקי: כל יום יש פה כזה דיון.

אביגדור יצחקי: על פי עיתונות אי אפשר לנהל דיון הגון כלפי אנשים.

אביגדור יצחקי: האווירה הציבורית הזאת יכולה לפגוע גם במחליטים וגם בנאשמים.

טלב אלסאנע: כל המדינה דנה בזה.

מוחמד ברכה: רבותיי, תפזרו את הכנסת, אתם מייתרים אותה לחלוטין.

מוחמד ברכה: אם זה לא וזה לא – בשביל מה יש כנסת?

רוחמה אברהם-בלילא: נשיאות, בבקשה.

קולט אביטל: דיברתי, אין לי מה להוסיף.

רוחמה אברהם-בלילא: מי בעד הערעור?

רוחמה אברהם-בלילא: מי נגד?

רוחמה אברהם-בלילא: בעד - 4 נגד - 11 לפיכך, אני קובעת שהבקשה לערעור לא התקבלה.

רוחמה אברהם-בלילא: חבר הכנסת ברכה הצבעת ונאמר לי שלפי התקנון המערער לא מצביע.

רוחמה אברהם-בלילא: אז 3 בעד, נגד 11.

רוחמה אברהם-בלילא: החלטות ועדת זיילר – חבר הכנסת טלב אלסנע

רוחמה אברהם-בלילא: אנחנו עוברים לנושא הבא: ערעורו של חבר הכנסת אלסנע על דוח ועדת זיילר.

טלב אלסאנע: גברתי, אני רוצה להתייחס לשתי סוגיות.

טלב אלסאנע: אחת, המשמעת הסיעתית הקואליציונית שהופך אותה מר יצחקי, כאילו הולכים לאשר אי-אמון בממשלה.

טלב אלסאנע: עניין של הצעה דחופה מפעיל טרור על חברי הקואליציה שיצביעו נגד - -

גדעון סער: באי אמון הוא עובד פחות קשה.

גדעון סער: ..

טלב אלסאנע: לדעתי, הוא מכביד על חברי הקואליציה, יהיה מרד ואז יגיע להצעות דחופות וזה יגיע לקואליציה וזה מסוכן.

טלב אלסאנע: כהצעה ידידותית, צריך לנהוג אתם בגמישות ולתת להם שיקול דעת.

טלב אלסאנע: במידה וישתכנעו שההצעה היא דחופה – לכבד את רצונם ולא להסתכל על כל אחד כאילו הוא פשע.

משה שרוני: תגיד, מישהו יכול לעשות טרור עלי?

טלב אלסאנע: עליך לא.

טלב אלסאנע: חוץ ממך.

טלב אלסאנע: אתה תוכיח את זה בהצבעה.

טלב אלסאנע: גברתי היושבת ראש, הדבר השני – אני לא יודע מה ההיגיון שמנחה את הנשיאות בבואה לאשר דברים כהצעות דחופות או כלא דחופות.

טלב אלסאנע: כל אדם סביר – אם נשאל – מהרחוב, מהכנסת, המלצות זיילר, אנחנו לא מדברים על החקירה והממצאים אלא על עובדה שאין מחלוקת לגביה, שוועדת זיילר הוציאה אזהרות לצמרת המשטרה והפרקליטות.

קולט אביטל: מה דחוף?

טלב אלסאנע: אם מישהו חושב שזה לא דחוף, הבעיה לא אצלי.

טלב אלסאנע: לא כל יום ולא בכל מדינה מזהירים את המפקח הכללי למשטרה.

טלב אלסאנע: את הפרקליטות וכל צמרת המשטרה.

טלב אלסאנע: כולם מדברים: אם המפכ"ל יצא לחופשה או לא, אם ישעה את עצמו או לא?

טלב אלסאנע: רק הכנסת - -

אביגדור יצחקי: יש חוק.

אביגדור יצחקי: החוק אומר שעד שפסק הדין לא חלוט, האדם לא חייב להתפטר.

רוחמה אברהם-בלילא: זה לא העניין.

טלב אלסאנע: הוא היה מפקד מחוז דרום, אני מכיר אותו.

טלב אלסאנע: יש לנו מערכת יחסים אישית מצוינת.

דוד טל: גם הוא מכיר אותך.

דוד טל: ..

טלב אלסאנע: לכן, העניין הוא במימד הציבורי.

טלב אלסאנע: כשיש המלצות ויש הזהרות בעניין כזה, צריך לדון מה ההשלכות של הדבר.

טלב אלסאנע: לכן, הכנסת לא יכולה להיות מנותקת ממה שמתרחש.

טלב אלסאנע: הנושא דחוף וחשוב.

טלב אלסאנע: אנחנו יודעים שהכנסת, בתחילת דרכה, אתמול סיימנו ב-6.

טלב אלסאנע: אם רוצים להיות מובטלים – נקדים את הפגרה.

רוחמה אברהם-בלילא: תודה רבה.

רוחמה אברהם-בלילא: חבר הכנסת שרוני, בקצרה.

משה שרוני: אני חושב שאנחנו שמים את העגלה לפני הסוסים.

משה שרוני: אנחנו לא צריכים לקפוץ על כל דבר – אם כל ועדה נותנת אזהרה או לא, אנחנו לא צריכים לקפוץ ולדון בזה.

משה שרוני: צריך סבלנות וסובלנות ונראה מה ההתפתחויות.

משה שרוני: אנחנו לא צריכים לעשות עוול למישהו כל זמן שלא הוכח.

משה שרוני: אני חושב שאנחנו צריכים לחכות קצת, עד שיגמרו את זה ונראה מה יהיה.

משה שרוני: תודה.

קולט אביטל: יש הבדל בין חשיבות ורלוונטיות לבין דחיפות.

קולט אביטל: החשיבות והרלוונטיות קיימת, והסברתי למה חשבנו לא להעלות זאת עכשיו.

קולט אביטל: לגבי הדחיפות, עדיין לא ניתנו המסקנות, זה מצב ביניים ולכן לפי דעתנו זה לא דחוף.

קולט אביטל: אני רוצה לענות לחבר הכנסת אלסנע, אנחנו כבר הסברנו למה חשבנו שלא נכון עכשיו, כשהדברים נמצאים באמצע הדיון, לבוא ולחרוץ גורלות של אנשים, אולי בדיבור פינו בכנסת.

קולט אביטל: או להטות את הוועדה לכאן או לכאן.

קולט אביטל: יש הבדל בין רלוונטיות לבין העובדה שהכנסת צריכה להתייחס לדברים רלוונטיים ועכשוויים וחבל שקולנו לא ישמע, לבין דחיפות.

קולט אביטל: הדחיפות תהיה כאשר תיגמר החקירה.

רוחמה אברהם-בלילא: תודה רבה.

רוחמה אברהם-בלילא: מי בעד הערעור?

רוחמה אברהם-בלילא: בעד – 3 נגד – 11 לפיכך, אני קובעת שהערעור לא התקבל.

רוחמה אברהם-בלילא: חברת הכנסת עמירה דותן לא נוכחת.

מוחמד ברכה: אני מבקש שנציגת הנשיאות תעביר את ההערות של חברי הכנסת.

מוחמד ברכה: לא ייתכן שהכנסת תימנע מחברי אופוזיציה להעלות נושאים כי יש רוב בקואליציה.

מוחמד ברכה: יש זכויות של האופוזיציה וזו המהות של עבודתנו – הצעות רגילות, הצעות דחופות.

מוחמד ברכה: זה שערורייתי מה שקורא כאן.

רוחמה אברהם-בלילא: אני מוסיפה הערה, בעקבות ההערה שלך, חבר הכנסת ברכה: אני סבורה שגם אם מתנהלת חקירה כזאת או אחרת, הכנסת אף פעם לא סתמה פיות או לא נתנה לדבר.

רוחמה אברהם-בלילא: אני מציעה להעביר ליושבת ראש הבית את ההערה של חברי הכנסת, כולל הערתי.

רוחמה אברהם-בלילא: הכנסת עוד לא התחילה בחקיקה, ומן הראוי שנדון יותר בהצעות לסדר.

נסים זאב: הנושא מאוד רגיש.

נסים זאב: להבעת עמדה פה יש השלכה ציבורית יותר מאשר בעיתונות.

נסים זאב: אני יודע מה תאמר בכנסת.

מוחמד ברכה: יש חבר מסיעתך שהגיש, דוד אזולאי.

נסים זאב: יש פה עניין של שיקול דעת.

נסים זאב: לא לקחת בגלל שזה קואליציה ואופוזיציה.

נסים זאב: אסור שייראה כך, יש שיקולים של הנושאים.

רוחמה אברהם-בלילא: אני הערתי, כי בשבוע שעבר עלה נושא חשוב וכואב, על חיל האוויר והאונס.

רוחמה אברהם-בלילא: זה נושא חמור, שאני מניחה שלרבים מחברי הכנסת יש מה לומר בעניין הזה.

רוחמה אברהם-בלילא: משום שהנושא היה בחקירה לא דיברנו עליו.

רוחמה אברהם-בלילא: אני חושבת שמן הראוי לשקול הדברים האלה ולהעביר זאת לנשיאות.

דוד טל: אני רוצה לייצג את עמדתה של חברת הכנסת דותן.

רוחמה אברהם-בלילא: יש לך מכתב אדוני?

דוד טל: לא, אין לי.

רוחמה אברהם-בלילא: פרוצדולרית, מכיוון שחברת הכנסת דותן לא נוכחת, היא היתה אמורה להעביר מכתב אליי או לוועדה עצמה ולנמק מדוע היא לא נוכחת בדיון.

רוחמה אברהם-בלילא: החלטת פרקליטות מחוז הדרום לנתח גופת תינוקת וההשלכות הנובעות מכך – חבר הכנסת משה גפני

רוחמה אברהם-בלילא: אנחנו עוברים לנושא הבא.

רוחמה אברהם-בלילא: חבר הכנסת גפני, בבקשה.

משה גפני: גברתי היושבת ראש, ביום ראשון קרתה טרגדיה למשפחה צמחונית באשדוד, שהתינוקת שלהם בת השנה וחצי חלתה בחום גבוה.

משה גפני: המשפחה שומרת מצוות וביקשה לקבור, כפי שקורה בדברים כאלה, לצערנו הרב.

משה גפני: הרשויות השונות ביקשו לנתח את הגופה, כאשר על פניו, מבחינה ציבורית לא נראתה סיבה, כאשר יש חוק שאומר שבלי הסכמת המשפחה אלא כאשר יש חשדות פליליים.

משה גפני: אין חשדות פליליים.

קולט אביטל: יש.

קולט אביטל: רשלנות.

קולט אביטל: בכל אמצעי התקשורת התפרסם שלא הסכימו לתת לה אנטיביוטיקה.

משה גפני: אני לא יודע מה התפרסם.

משה גפני: זה המקרה הקלאסי הציבורי.

משה גפני: לצערי הרב, בנסיבות טראגיות מאוד, שהרשויות שצריכות ליישם את הצעת החוק שקבענו, למיטב שיפוטי או הבנתי יש פה חריגה מהחוק.

משה גפני: אני סבור שהנושא מאוד ציבורי, לאור ההשלכות שקרו, שעל זה אני לא רוצה לדבר ואם תאשרו לי, אני אדבר במליאת הכנסת.

משה גפני: אולי אני גם איעתר לבקשת יו"ר הקואליציה - -

משה שרוני: יש נאומים בני דקה.

משה גפני: כן, אבל אני צריך את תשובת השר.

משה גפני: זה דיון.

משה גפני: ההבדל בין נאומים בני דקה לבין הצעה שנדונה במליאת הכנסת הוא שונה לחלוטין באופן מהותי, כי אז חבר הכנסת מעלה ההצעה, הנושא עולה לדיון והשר משיב.

משה גפני: אולי מה שאעלה לא נכון, אולי מה שאומרת חברת הכנסת אביטל נכון ואני לא ידעתי.

משה גפני: ואז נדע שהכנסת חוקקה חוק ומיישמים אותו ככתבו וכלשונו.

משה גפני: אבל זה המקרה הקלאסי של מקרה דחוף שאנחנו צריכים לדון בו, הממשלה צריכה להתייחס.

משה גפני: זה תפקידו של הפרלמנט, לפקח על עבודת הממשלה, על הרשויות השונות שצריכות ליישם את החוקים שהכנסת מחוקקת.

קולט אביטל: חבר הכנסת גפני, כשאנחנו דנו בהצעה שלך זה היה ביום שני בצהרים, בשעה 12:00 – כאשר היינו אחרי ההתנהלות שכולנו מכירים אותה, כאשר הגופה של הילדה נחטפה ונקברה על ידי המשפחה.

קולט אביטל: זה הופיע בכלי התקשורת שהגופה נחטפה, כולנו ראינו מה התנהל שם, הדרך שבה היא נחטפה, שבוודאי אינך נותן את הסכמתך להתנהלות הבריונית.

קולט אביטל: כבר היתה לוויה, לכן אף אחד לא חש שהנושא דחוף אחרי הלוויה.

משה גפני: אני לא ביקשתי דיון על המקרה הספציפי.

משה גפני: הייתי יכול לדבר עם פרקליטת מחוז דרום או עם פרקליט המדינה וזה מה שעשיתי.

משה גפני: אני לא מדבר על המקרה הספציפי.

משה גפני: אני מדבר על הנושא הדחוף הזה שהעלה לסדר היום הציבורי – ואני לא יודע מאיפה את מתייחסת לבריונות, יש לי הגדרות בריונית על כל מה שנעשה.

משה גפני: ..

קולט אביטל: לכל אחד מאתנו יש הגדרות אחרות.

קולט אביטל: מי שצפה בטלוויזיה, ראה איך הדבר הזה התנהל.

משה גפני: חברת הכנסת אביטל, לא צפיתי בטלוויזיה.

משה גפני: אני שמעתי רק את הבכיות של המשפחה וזה מה שעומד לנגד עיניי.

משה גפני: אני שואל – האם זה עולה בקנה אחד, עם תופעת הבריונות, שעלתה הרבה השבוע.

משה גפני: אני לא דן על זה.

משה גפני: אולי אני איעתר לבקשת יו"ר הקואליציה.

משה שרוני: הפשקווילים עושים את זה.

משה גפני: הנושא הציבורי דחוף כי לדעתי יש השלכות לכאן או לכאן.

משה גפני: צריך לדון על זה, אני לא מביע עמדה, וצריך לשמוע את עמדת הממשלה.

משה גפני: מה זה משנה אם הגופה נקברה או לא?

משה גפני: אני לא יודע מזה.

מאיר פרוש: מעבר לנימוקים של חבר הכנסת גפני, אני חושב שאולי בשבילנו זאת הזדמנות.

מאיר פרוש: לא פעם היהדות החרדית מואשמת על כך שהיא לא מגנה אלימות.

מאיר פרוש: אם לרב גפני יהיו 3-4 דקות במליאה, הוא יתייחס לאלימות, לחטיפות וכדומה, שגם הרבנים יצאו נגד זה.

מאיר פרוש: אני מציע שיתנו לו 3-4 דקות, וגם נשמע אותו במליאת הכנסת.

נאדיה חילו: אני רוצה לתת התייחסות יותר רחבה – ישנה חקיקה של חוק הנוער, בכל החלק של השגחה וטיפול.

נאדיה חילו: אני רוצה להגיד שלחוק הזה ישנו היבט נוסף, שראוי מעבר לכל הנושא של הורים, היבט ציבורי והוא החלק של הקורבנות וחסרי הישע, שלדעתי צריך שהבית הזה, תהיה לו אמירה בעניין.

נאדיה חילו: יש את הילדה והקורבן וטובת הילדים, יש חקיקה ברורה בעניין.

נאדיה חילו: לפעמים, בניגוד להורה או לדעה ציבורית, יש מחויבות של טובת הקטין אם יש סכנה וסיכון.

נאדיה חילו: אנחנו יודעים שהיו מקרים שהוציאו ילדים אם הם בסכנה וסיכון, על אף שהוריהם לא הסכימו.

נאדיה חילו: זה לא המקרה, אבל הוא כן משליך וצריך לעשות איזונים נכונים בין משהו ציבורי וטובת הילד והסיכונים.

נאדיה חילו: אני לא מכירה את הכל, אבל על פי אינפורמציות כלליות שנתנו בעיתונות, יש כאן חשד להזנחה מסוימת ואי מתן תרופה או עזרה.

יעקב מרגי: אין ספק שהמשטרה נכנסה פה לסוגייה שלא היתה צריכה להיכנס.

יעקב מרגי: האמירה ברורה – ההורים הזניחו, יתנו את הדין.

יעקב מרגי: המשטרה הודיעה שהיו לה את כל הראיות שההורים הזניחו?

יעקב מרגי: אז למה לנתח גופה?

יעקב מרגי: יודעים שבקהילה החרדית יש רגישות לקדושת המת.

יעקב מרגי: למה היו צריכים להיכנס 200 שוטרים?

יעקב מרגי: אני חושב שצריך לדון בזה.

יעקב מרגי: המשטרה עשתה צרות ולא היתה צריכה להיכנס לזה.

אביגדור יצחקי: אז למה לא להגיש הצעה רגילה?

אביגדור יצחקי: על הנשיא בוש לא אאשר, ועל זה לא.

אביגדור יצחקי: באותו יום שהגשת הצעה דחופה, אפשר היה להגיש הצעה רגילה.

דוד אזולאי: הערה לסגנית היושב ראש, שאמרה שמה שהיה שם זה בריונות.

קולט אביטל: אלימות.

דוד אזולאי: עם כל הכבוד, כרגע את יושבת על תקן של סגנית היושבת ראש.

דוד אזולאי: את צריכה להביע דעה למה לא או כן מעלים את הנושא ולא להביע דעה אם היתה או לא היתה בריונות.

דוד אזולאי: זה לא שייך לעניין.

דוד אזולאי: זה לא היה במקום.

קולט אביטל: בסדר.

רוחמה אברהם-בלילא: הערתך נתקבלה.

רוחמה אברהם-בלילא: אני עוברת להצבעה.

רוחמה אברהם-בלילא: מי בעד הערעור?

רוחמה אברהם-בלילא: בעד - 9 נגד - 7 לפיכך, הערעור התקבל.

רוחמה אברהם-בלילא: תודה רבה.

רוחמה אברהם-בלילא: 2.

רוחמה אברהם-בלילא: המלצה למינוי יושב ראש ועדת החוקה, חוק ומשפט.

רוחמה אברהם-בלילא: אני עוברת לנושא הבא: המלצה למינוי יושב ראש ועדת החוקה, חוק ומשפט.

רוחמה אברהם-בלילא: אתמול, בשעה טובה, סיעת קדימה החליטה לבחור פה אחד - -

מוחמד ברכה: הסיעה לא החליטה פה אחד.

מוחמד ברכה: יו"ר התנועה החליט.

רוחמה אברהם-בלילא: הסיעה כן החליטה, בהמלצתו של יושב ראש התנועה.

רוחמה אברהם-בלילא: הסיעה קיבלה את החלטתו לבחור בחבר הכנסת מנחם בן-ששון כיושב ראש ועדת החוקה.

רוחמה אברהם-בלילא: לפי התקנון, בהתאם להמלצה הזו, אני שמחה להביא את זה לוועדת הכנסת.

רוחמה אברהם-בלילא: בהתאם להוראות סעיף 10(א) לתקנון הכנסת, אני מציעה לבחור בחבר הכנסת מנחם בן-ששון לכהן כיושב ראש ועדת החוקה, חוק ומשפט.

רוחמה אברהם-בלילא: מי בעד – הרוב מי נגד – אין מי נמנע – אין התקבל פה אחד.

רוחמה אברהם-בלילא: חבר הכנסת מנחם בן-ששון, אני שמחה להודיע לך שוועדת הכנסת הצביעה פה אחד עבור מועמדותך כיושב ראש ועדת החוקה, חוק ומשפט ואין לי צל של ספק שגם מההיכרות הקצרה שלי אתך, והיא לא הרבה זמן, הספקתי לתהות על קנקנך וכישוריך.

רוחמה אברהם-בלילא: אני בטוחה שתצליח לקדם הרבה מאוד חוקים בוועדת החוקה ותעלה קרנה מעלה-מעלה.

רוחמה אברהם-בלילא: אני אאפשר לחברים לומר את דברם ליושב-ראש החדש שנבחר.

רוחמה אברהם-בלילא: לאחר מכן, אתן גם לך לומר משהו.

מוחמד ברכה: איפה דוד טל?

מוחמד ברכה: הוא צריך להיות ראשון המברכים.

דוד אזולאי: הוא בירך אותו.

דוד אזולאי: שמעתי.

דוד אזולאי: תאמין לי.

רוחמה אברהם-בלילא: חבר הכנסת בן-ששון, אתה הומלצת על ידי ועדת הכנסת פה אחד ותיבחר ליושב ראש הקבוע על ידי ועדת החוקה.

רוחמה אברהם-בלילא: חבר הכנסת מרגי, בבקשה.

יעקב מרגי: אני חושב שהבחירה של פרופ' בן-ששון היא בחירה נכונה.

יעקב מרגי: בתקופה הקצרה שהספקנו להכיר, אני חושב שהוא מוסיף גוון במיוחד לכנסת, שחטפה כל כך הרבה ביקורות.

יעקב מרגי: זה ערך מוסף לקדנציה הזאת.

יעקב מרגי: כיו"ר ועדת החוקה אני סמוך ובטוח שהוא ימצא דרך לפלס נתיבים בין כל הזרמים וכל המחלוקות במדינה.

יעקב מרגי: אני חושב שנגיע ביחד להבנות.

יעקב מרגי: אני סמוך ובטוח שהוא אכן יצליח במקום שאחרים לא הצליחו.

אליהו גבאי: זה כבוד לוועדה שנבחרת לעמוד בראשה.

אליהו גבאי: אתה אישיות מהמעלה הראשונה בתחום האקדמי.

אליהו גבאי: חשוב שיהיה אדם מקצועי ברמה - -

משה שרוני: הוא מעלה את הרמה בכנסת.

אליהו גבאי: כבוד לכולנו שיעמוד בראשה אדם כמו בן-ששון, שיש לו רקורד כה עשיר.

אליהו גבאי: זה מוסיף עוד יוקרה לכנסת ולוועדות.

מוחמד ברכה: אני מברך את פרופ' בן-ששון ומאחל לו הצלחה.

מוחמד ברכה: עצם המחויבות שלו לרשות המחוקקת שהולכת בד בבד עם מחויבות למעמד הרשות השופטת, זה דבר מאוד קריטי בתפקידו כיו"ר ועדת החוקה, חוק ומשפט.

מוחמד ברכה: עצם העניין הזה רק יוצר את האיזונים הדרושים לעומת המגמות הלעומתיות בין הרשות המחוקקת לרשות השופטת.

מוחמד ברכה: אני סמוך ובטוח שפרופ' בן ששון, שגם אם יש לו מחויבות לערכי שוויון ודמוקרטיה, יכול להוביל את הוועדה למקומות מאוד מכובדים שיביאו לכבוד לכנסת ולמעמדה.

מוחמד ברכה: ברכות ובהצלחה.

נאדיה חילו: בתקופה הקצרה שהצלחתי להכיר פרופ' בן-ששון וגם לשמוע אותו בכל מיני נושאים, אני מוכרחה להגיד שהמקצועיות, השיטתיות, הסיסטמתיות שלו בהצגת הנושאים – זה בהחלט משהו שראוי לציון.

נאדיה חילו: מי שקשור לשלטון החוק ולכל מה שמסביב, כן צריך את התכונות האלה ואני בטוחה שאלה האיזונים הנכונים.

נאדיה חילו: אנחנו מתמודדים פה בסוגיות קשות מבחינת שלטון החוק, והרבה פעמים צריך אדם עם תכונות מאוד נכונות כדי לעשות את האיזונים הנכונים בוועדה החשובה הזאת.

נאדיה חילו: בהצלחה מקרב לב.

מאיר פרוש: אני מצטרף כמובן לקודמיי בברכות לפרופ' בן-ששון.

מאיר פרוש: פרופ' בן-ששון הוא במשפחה המכובדת ששנים רבות הכנסת ידעה והכירה אותם.

מאיר פרוש: אברום לא מזמן עזב אותנו, לפניו האבא ד"ר יוסף בורג, שהיה פה מראשית - -

434: יש עוד המון נכדים, תחכה.

434: ..

מאיר פרוש: - - מי שנמצא בירושלים, מכיר את משפחת בן-ששון.

מאיר פרוש: אשתו של פרופ' בן-ששון, עדה, בתפקיד בכיר מאוד.

מאיר פרוש: כל מי שרוצה לעזור ליהודים וערבים בירושלים, יודע שהכתובת זה עדה בן-ששון.

מאיר פרוש: יש לי בקשה אליך, משאלה – אתה מקבל את התפקיד, אמנם בהמלצה שלנו, הבחירה בוועדת חוקה.

מאיר פרוש: אתה חייב לדעת שבוועדת חוקה יבואו אליך וינסו לפתות אותך בכל מיני דברים – גם בנושא של חוקה לישראל – אנא תשתדל, אם לעשות, אז רק בהסכמה.

יצחק גלנטי: די לחכימא ברמיזא.

אסתרינה טרטמן: אני מצטרפת לחבריי ומברכת, בשם סיעת ישראל ביתנו.

אסתרינה טרטמן: כמו חבריי, הכרתי את חבר הכנסת פרופ' בן-ששון בקדנציה הנוכחית, שכני למסדרון.

אסתרינה טרטמן: שמעתי את דבריו ברדיו הבוקר, ברשת ב' וזה תרם לרוב ההיכרות.

אסתרינה טרטמן: אני חושבת שזו בחירה מצוינת של שילוב אקדמיה, דת, הוא גם אמר כמה אמירות על ארוחת ליל שבת, תכונות אישיות שמשדרות המון נועם, תכונות אישיות, והתרשמתי שהוא בא עם רצון אמיתי לעשות.

אסתרינה טרטמן: הוא ראוי להחזיק את השרביט בוועדה כה חשובה שזה מהות הבית.

אסתרינה טרטמן: חזקה עלי, שיעשה עבודה נאמנה – גם לשורשים, גם לערכים היהודיים, גם לאקדמיה.

אסתרינה טרטמן: אחד האנשים שיעלה את הרמה, כמו שעם ישראל מצפה.

גדעון סער: אני מצטרף למחמאות.

גדעון סער: פרופ' בן-ששון הוא פרלמנטר חדש אבל רציני ויסודי, שמשקיע כאן עבודה רצינית.

גדעון סער: הוא מתאים מבחינת המזג הוא מתון.

גדעון סער: נדמה לי, שנוכל ליצור מכנה משותף בנושא שהוא מופקד עליו.

גדעון סער: אני מברך אותו.

גדעון סער: כולנו הצבענו עבורו בלב חפץ.

גדעון סער: יחד עם זאת, אני רוצה לומר מילה נוספת בזכות חבר הכנסת דוד טל אשר בימים האחרונים התנהל נגדו במודעות אנונימיות ובדרכים רבות אחרות קמפיין תקשורתי, מדוע הוא לא מתאים להיות יושב ראש ועדת חוקה.

גדעון סער: חבר הכנסת טל הוא פרלמנטר ותיק.

גדעון סער: 4 קדנציות היה יושב ראש ועדה מזהיר.

גדעון סער: אינני בא להתערב בנושאים של מפלגות אחרות אבל אני חושב שהיה צריך בכל העניין הזה גם להגן על כבודו והדבר הזה הוא חובה שלנו.

גדעון סער: מבלי לגרוע באיחולי ההצלחה לפרופ' בן-ששון.

דוד אזולאי: אני מצטרף לכל המברכים.

דוד אזולאי: אני מאחל ברכה נוספת, שלא תצא תקלה מתחת ידך.

דוד אזולאי: תמצא חן ושכל טוב בעיני אלוקים והאדם.

דוד אזולאי: כמדומני, ויזכירו לי חבריי הוותיקים יותר, נדמה לי שזו פעם ראשונה שיהודי חובש כיפה - -

קריאות: לא, חנן פורת, שאול יהלום.

קריאות: ..

דוד אזולאי: בעשור האחרון - -

קריאות: זה גם לא נכון.

קריאות: ..

דוד אזולאי: בכל אופן, אין ספק שזה מוסיף ואני מקווה, שבעזרת השם, תצליח בתפקיד הזה, שהוא תפקיד לא קל למצוא את הגשר בין כולנו.

דוד אזולאי: ברכה והצלחה.

מנחם בן-ששון: היה שופט בבאר-שבע שהיה מסיים את פסק הדין ואומר: מסכים אני.

מנחם בן-ששון: נקודה שניה שאפשר לומר היא, שעכשיו אני צריך לפרוש בשיא.

מנחם בן-ששון: חותני, עליו השלום, היה אומר מה ההבדל בן מעמד כזה לחס וחלילה לוויה?

מנחם בן-ששון: במעמד כזה, אחד לפחות מאמין במה שאומרים.

מנחם בן-ששון: זה יום זיכרון של אבא שלי והדברים מצטרפים יחד לחוויה מרגשת.

מנחם בן-ששון: אתם פרלמנטרים ותיקים אז בוודאי עברתם אותה הרבה פעמים.

מנחם בן-ששון: בשבילי זאת פעם ראשונה ובכל הזדמנות ששואלים אותי: איך זה שם?

מנחם בן-ששון: אני בא מעולם אחר ואני אומר: עוד לא ראיתי פירגון כזה מימין ומשמאל, אבל עוד לא ראיתי כזה שהיה הרגע עד הרגע.

מנחם בן-ששון: יכולתי אולי לומר עוד כמה מלים אבל התגובה מאוד מרגשת והציפיות מחייבות.

מנחם בן-ששון: חובת ההוכחה עלי והיא מתחילה או תתחיל, כפי שדוד העיר, בעוד פחות משעה.

מנחם בן-ששון: היא תתחיל להיות גם מטלה של חובת הוכחה בדרך ניהול הדיונים וגם מטלה של חובת ההוכחה בתוכן הדיונים.

מנחם בן-ששון: אלה הן משימות שבמעט הזמן שלמדתי כאן, ראיתי שדברים שרואים משם, קרי: מן התקשורת, לא רואים מכאן, כשאני מסייר בתוך הבית הזה.

מנחם בן-ששון: הדרך של קונסנזוס, תבונה של ידע משנים, הניסיון של אנשים שהזכרתם, של דוד, שהוא חבר למרות המשברים שניסו להעביר אותנו בהם.

מנחם בן-ששון: אנחנו נעמוד בהם כמו שעומדים בהם עד היום.

מנחם בן-ששון: התחושה הזאת, של מערכת שעובדת נכון עם ניסיון ותבונה היא תחושה שכל אדם חדש שמגיע שהנה צריך לבוא מצויד בראש ובראשונה בתכונת הצניעות.

מנחם בן-ששון: אני מקווה שיש לי מספיק ממנה, לפחות בשלבים הראשונים.

מנחם בן-ששון: השתדלתי להתגבר על ההתרגשות ולומר מעט ממה שאני חושב בפתח הדרך הזאת.

מנחם בן-ששון: השנים שתבאנה הן שנים שנעבוד ונראה כנסת נאה לציבור בישראל, כפי שהיא באמת בפנים.

מנחם בן-ששון: זאת אומרת שברה יהיה כתוכה העצום.

רוחמה אברהם-בלילא: מכיוון שרוב החברים מבקשים מכבוד היושב ראש לשעבר, שמכבד אותנו כאן, לומר מספר מלים, אנחנו נשמח לשמוע.

434: חבריי חברי הכנסת, תודה רבה על הפרגון.

434: בחיים לא ביקשו ממני לדבר בכנסת, תמיד ביקשתי לדבר.

434: אני לא כל כך מבין את ההתרגשות שלכם, בחרתם היום במנחם ואנחנו בחרנו בו כשהייתי בכיתה ד', אז אני לא בדיוק מבין מה אתם רוצים?

434: כמה זמן לקח לכם להבין מה שלנו לקח להבין לפני 40-50 שנה?

434: אני חושב שהכנסת עשתה מעשה טוב.

434: אני לא רוצה להגיד מקצת שבחכם בפניכם על הבחירה שבחרתם, שהכנסת בחרה בתהליך פוליטי סביר ליושב ראש ועדת החוקה.

434: אני חושב שלנהל ועדה זה לא כל כך קשה.

434: בסוף, זה טכניקה של ניהול צעקות, הוא יצעק יותר, זה פחות, אני אוציא החוצה, אני אעניש ככה.

434: לנהל ועדה זה אפשרי.

434: לוועדת חוקה יש לה דבר אחד שהוא כמעט מעל כל הכנסת.

434: בנקודות מסוימות, במפנה, במשבר, בצמתים, בנקודות של הכרעות ערכיות, ועדת החוקה של הכנסת היא הקול הטהור של הרשות המחוקקת.

434: מה שישמעו מוועדת החוקה של הכנסת ויקשיבו, לא יקשיבו לאף אחד אחר.

434: לכולכם יש "אינטרסים", אבל ועדת החוקה של הכנסת, זה עדיין מקום שמביע את הטוהר של הבניין הזה.

434: ב-4 השנים הקרובות, כך נראה למי שמתבונן מבחוץ, לא הולכות להיות שנים קלות.

434: הולכות להיות הכרעות בסדרי גודל שאולי ישיקו להיסטוריה של מדינת ישראל.

434: אם אכן זה עתיד הכנסת, לא חשוב מה מספר השנים שזה יקרה, הדבר שהכנסת עשתה היום וזה לראשונה, אפרופו דבריו של חבר הכנסת אזולאי, הכנסת בחרה בהיסטוריון לעמוד בראש ועדת חוקה, שתעסוק בחקיקה שנוגעת באירועים היסטוריים של הכנסת.

גדעון סער: בקרוב הממשלה תהיה היסטורית.

434: מנחם הזכיר את אבי מורי ז"ל.

434: אגיד שני דברים: האחד - אבי נהג לומר שההיסטוריה זזאת הפוליטיקה של העבר, והפוליטיקה זאת ההיסטוריה של העתיד.

434: זאת הנקודה הנכונה לשים אדם עם פרספקטיבה של עבר, הווה עתיד, כדוגמתו של מנחם במקום רגיש כמו הוועדה.

434: דבר אחרון - כשהייתי ח"כ צעיר, שאלו אותי: אתה ממשיך של אבא שלך או לא משיך.

434: אתה כמוהו או אתה נגדו.

434: התשובה היא שלא המשכתי את דרכו, כי דרכו לא היתה דרכי בהרבה תחומים.

434: אם יש מישהו בכל משפחתנו, שממשיך את דרך האמצע, שהלכה לאובדנים רבים, במזג ובאיכות ובבניית גשרים על פני מים סוערים בכל משפחתנו זה מנחם יותר מכולנו.

434: מבחינתי האישית, אף שלא הצבעתי לא בעבורו ולא בעבור מפלגתו, אם הייתי יושב היום סביב השולחן לא הייתי מרים האצבע נגד בחירתו, כי זאת הבחירה הטובה ביותר שיכולתם לעשות.

434: ומה שאני רוצה לומר לו זה תודה רבה שהיית מוכן לבוא הנה.

רוחמה אברהם-בלילא: תודה רבה.

רוחמה אברהם-בלילא: אנחנו עוברים לנושא הבא.

רוחמה אברהם-בלילא: 3.

רוחמה אברהם-בלילא: הרכב ועדה משותפת של ועדת הכנסת וועדת הכספים לתקציב הכנסת.

רוחמה אברהם-בלילא: אנחנו עוברים לנושא הבא: הקמת ועדה משותפת של וועדת הכספים וועדת הכספים לתקציב הכנסת.

רוחמה אברהם-בלילא: מי בעד ההצעה?

מוחמד ברכה: אני רוצה להעיר על ההרכב.

רוחמה אברהם-בלילא: אתן לך להעיר אחר כך.

רוחמה אברהם-בלילא: בעד – 11 נגד – אין נמנע - אין ההצעה התקבלה.

רוחמה אברהם-בלילא: כשאני אמרתי שההצעה תואמה עם נציגות האופוזיציה, תתאמו בפניכם.

מוחמד ברכה: תני לדבר לפני ההצבעה.

מוחמד ברכה: זה שערורייה מה שעשית עכשיו.

רוחמה אברהם-בלילא: אם יש לך תלונות תעביר אותן הלאה.

מוחמד ברכה: זה לא בסדר, הסגנון שלך לא ראוי.

רוחמה אברהם-בלילא: אל תעיר על הסגנון שלי, בסדר?

מוחמד ברכה: אני כן אעיר.

מוחמד ברכה: לפני ההצבעה היתה לי הצעה והיית צריכה לאפשר לי לדבר.

רוחמה אברהם-בלילא: בפעם הבאה אני אשקול זאת.

מוחמד ברכה: לא, זה לא לשיקול דעתך.

מוחמד ברכה: רציתי להגיד לפני הצבעה, היית צריכה לאפשר לי להגיד.

מוחמד ברכה: הופכים את הכנסת לבדיחה.

אביגדור יצחקי: זה נקבע בין קואליציה לאופוזיציה.

מוחמד ברכה: זה לא שייך לתחום הזה.

אביגדור יצחקי: איך כאן שייך וכאן לא?

רוחמה אברהם-בלילא: אם יש הצעה לסדר, תודיע לפני.

רוחמה אברהם-בלילא: אני עוברת לנושא הבא.

מוחמד ברכה: אני מבקש רוויזיה על ההחלטה.

רוחמה אברהם-בלילא: בבקשה, יש לך חצי דקה.

מוחמד ברכה: לפני ההצבעה על הרביזיה אני רוצה לנמק: אני חושב שיש מקום להוסיף עוד אחד לוועדה שתמנה 11 חברים.

מוחמד ברכה: אפשר להוסיף לה חבר שהוא גם חבר בשתי הוועדות, גם בוועדת הכנסת וגם בוועדת הכספים ואני מציע את עצמי, כי אני חבר בשתי הוועדות.

אביגדור יצחקי: אנחנו מתנגדים.

אביגדור יצחקי: יש אופוזיציה ויש קואליציה.

אביגדור יצחקי: נקבעו מכסות של 3,2 מכל וועדה, בצורה הכי הגונה שרק אפשר.

אביגדור יצחקי: האופוזיציה רוצה להחליף חבר – שתחליף.

גדעון סער: יש לי הצעה לפתרון.

גדעון סער: יש קושי, שאני מבין אותו כשבאים לוועדה כל כך קטנה של 10 במפתח.

גדעון סער: אני מציע, אם זה יכול לפתור את העניין, שיצורף חבר הכנסת - -

רוחמה אברהם-בלילא: הוא לא יכול.

רוחמה אברהם-בלילא: החוק מחייב 5 ו-5.

מוחמד ברכה: אני חבר בשתי הוועדות.

רוחמה אברהם-בלילא: אני לא יכולה להוסיף מעבר ל-10.

גדעון סער: זה לפי מפתח.

מוחמד ברכה: זה אישי.

גדעון סער: הכל אישי, יש גם דברים סיעתיים.

גדעון סער: 4.

גדעון סער: הרכב ועדת משותפת של ועדת הכספים וועדת החוץ והביטחון לתקציב הביטחון.

רוחמה אברהם-בלילא: אנחנו עוברים לנושא הבא: לפי חוק יסודות התקציב, חלוקת תקציב הביטחון נקבעת על ידי ועדה משותפת של ועדת הכספים וועדת החוץ והביטחון.

רוחמה אברהם-בלילא: ועדת הכנסת צריכה לקבוע את הרכב הוועדה המשותפת של ועדת הכספים וועדת חוץ וביטחון לתקציב הביטחון בהתאם לסעיף 16 לתקנון הכנסת.

רוחמה אברהם-בלילא: אני מודיעה שהשמות שאקריא בפניכם תואמו עם חבר הכנסת גדעון סער מטעם האופוזיציה: "בהתאם להוראות סעיף 18א לחוק יסודות התקציב מחליטה ועדת הכנסת להקים ועדה משותפת של ועדת הכספים ושל ועדת החוץ והביטחון לתקציב הביטחון.

רוחמה אברהם-בלילא: הוועדה המשותפת תהיה בת 10 חברים, 5 מכל ועדה בראשות ועדת החוץ והביטחון.

רוחמה אברהם-בלילא: " מטעם ועדת החוץ והביטחון: חבר הכנסת שלמה ברזניץ, שיכהן כיושב ראש, חבר הכנסת מתן וילנאי, שהוא חבר קבוע שאותו יחליף מ"מ חבר הכנסת אפרים סנה, חברת הכנסת עמירה דותן, חבר הכנסת יובל שטייניץ, חבר הכנסת אפי איתם.

רוחמה אברהם-בלילא: מטעם ועדת הכספים: חברי הכנסת אלי אפללו, חברת הכנסת אורית נוקד, חבר הכנסת יעקב מרגי, חבר הכנסת חיים אורון שהוא חבר קבוע שיחליף אותו מ"מ קבוע חבר הכנסת אבשלום וילן, חבר הכנסת סטס מיסז'ניקוב.

מאיר פרוש: הערה קצרה: אני מבין שמלבד המקרה האחרון בקדנציה הקודמת שבו חבר הכנסת אורי אריאל התבקש לעמוד בראש הוועדה הזאת, היסטורית, רשות הוועדה המשותפת לכספים וביטחון היא ברשות כספים.

מאיר פרוש: אני מציע שכך יהיה גם הפעם.

ארבל אסטרחן: בסעיף 16 בתקנון, שמדבר על ועדות משותפות יש כוכבית שאומרת שהנוהג הוא כי יו"ר הוועדה מתמנה מבין חברי אותה ועדה ששמה נזכר ראשון בסעיף המתאים לו כוועדה משותפת.

ארבל אסטרחן: סעיף 18 לחוק יסודות התקציב באמת מזכיר ראשון את ועדת הכספים.

ארבל אסטרחן: לא הערתי כשהוצע ההרכב הקודם, כי זה נוהג שהוא לא מחייב.

מאיר פרוש: את נותנת אסמכתא למה שאני אומר.

רוחמה אברהם-בלילא: זאת ההצעה שקיבלנו, בניגוד למה שמקובל.

רוחמה אברהם-בלילא: אפשר להצביע אחרת.

אביגדור יצחקי: הערה: חבר הכנסת פרוש, הוועדה המשותפת הזאת – כמה זמן היא קיימת?

אביגדור יצחקי: היתה פעם ועדת משנה בתוך ועדת החוץ והביטחון.

אביגדור יצחקי: זה ועדה שקובעת את תקציב הביטחון.

ארבל אסטרחן: העובדה שמדובר בוועדה משותפת של כספים וחוץ וביטחון נקבעה בחוק יסודות התקציב.

גדעון סער: האם יש חובה סטטוטורית שיושב הראש יהיה מוועדת הכספים?

ארבל אסטרחן: לא.

ארבל אסטרחן: אני אמרתי שנהוג שהיו"ר יהיה מבין הוועדה ששמה נקבע ראשון, זה נוהל שמופיע בכוכבית לתקנון, שמקובל בוועדות רבות משותפות שהיו"ר מהוועדה ששמה מופיע ראשון.

גדעון סער: מכיוון שזה החלוקה בתוך תקציב הביטחון, זה לא מסגרת תקציב אלא חלוקה – יותר נכון שוועדת החוץ והביטחון תעמוד בראש, כי היא זאת ששומעת את כל צורכי הביטחון.

גדעון סער: מאחר שזאת חלוקה מתוך מסגרת התקציב, אני חושב שיותר נכון שוועדת החוץ והביטחון תעמוד בראש העניין הזה ולא ועדת הכספים, למרות שבענייני כספיים רצוי שועדת הכספים תעמוד.

אפרים סנה: יש דוח של וועדה של פרופסור אמנון רובינשטיין שמדבר על רפורמה בתקציב הביטחון.

אפרים סנה: יושב ראש ועדת החוקה, שזה עתה נבחר, צריך לזרז את החקיקה בעניין הזה.

אפרים סנה: אני אומר זאת בנוכחות היו"ר הנבחר של חוקה.

רוחמה אברהם-בלילא: מי בעד ההצעה?

רוחמה אברהם-בלילא: בעד – 12 נגד – 1 לפיכך, אני קובעת שההצעה שהקראתי עברה ותעבור למליאה.

רוחמה אברהם-בלילא: 5.

רוחמה אברהם-בלילא: הקמת הוועדה לזכויות הילד – לפי סעיף 17 לתקנון הכנסת.

רוחמה אברהם-בלילא: סעיף 17 לתקנון הכנסת קובע שהכנסת תבחר מזמן לזמן, לפי הצעת ועדת הכנסת, ועדה לעניין מסוים שדינה לכל דבר, כדין ועדה קבועה.

רוחמה אברהם-בלילא: אם לא קבעה הכנסת הוראות אחרות, הוועדה שאני מציעה פה היא ועדה לעניין זכויות הילד.

רוחמה אברהם-בלילא: אני אומרת שגם הוועדה הזו תואמה עם נציג האופוזציה, חבר הכנסת גדעון סער.

רוחמה אברהם-בלילא: הוועדה תהיה בת 15 חברים ואני מקריאה את שמותיהם: לסיעת קדימה 3 נציגים: חברת הכנסת רוחמה אברהם, חבר הכנסת דוד טל וחבר הכנסת זאב אלקין.

רוחמה אברהם-בלילא: לסיעת העבודה-מימד 3 נציגים: חברת הכנסת שלי יחימוביץ, חברת הכנסת נאדיה חילו וחבר הכנסת מיכאל מלכיאור.

רוחמה אברהם-בלילא: לסיעת ש"ס 2 נציגים: חבר הכנסת יעקב מרגי וחבר הכנסת אמנון כהן.

רוחמה אברהם-בלילא: לסיעת הליכוד – נציג שאני מבקשת להעביר שמו אליי בימים הקרובים.

גדעון סער: נציג הוועדה יהיה כנראה אני.

גדעון סער: אנחנו נודיע את זה באופן פורמלי בכתב.

רוחמה אברהם-בלילא: לסיעת ישראל ביתנו – נציג אחד, חבר הכנסת אלכס מילר.

רוחמה אברהם-בלילא: לסיעת האיחוד הלאומי מפד"ל, נציג אחד – חבר הכנסת אורי אריאל.

רוחמה אברהם-בלילא: לסיעת יהדות התורה – חבר הכנסת שמואל הלפרט.

רוחמה אברהם-בלילא: לסיעת מרצ – חבר הכנסת רן כהן.

רוחמה אברהם-בלילא: לסעית רע"ם-תע"ל – חבר הכנסת אבראהים צרצור.

רוחמה אברהם-בלילא: לסעית חד"ש – חבר הכנסת דב חנין.

רוחמה אברהם-בלילא: יושבת ראש הוועדה תהיה חברת הכנסת שלי יחימוביץ.

אפרים סנה: ברוטציה.

רוחמה אברהם-בלילא: בהתאם לבקשתו של חבר הכנסת אפריים סנה, רשות הוועדה תהיה ברוטציה של חברת הכנסת שלי יחימוביץ וחברת הכנסת נאדיה חילו.

רוחמה אברהם-בלילא: סמכויות הוועדה: "הגנה על ילדים וקידום מעמד ילדים ובני נוער במטרה לממש את זכויותיהם ברוח האמנה הבינלאומית לזכויות הילד.

רוחמה אברהם-בלילא: לרבות מימוש העקרונות של טובת הילד, אי אפליה, הזכות להתפתחות בתנאים נאותים, הזכות של ילדים ובני נוער להשמיע את דעתם בעניינים הנוגעים להם.

רוחמה אברהם-בלילא: " מי בעד?

רוחמה אברהם-בלילא: מי נגד?

רוחמה אברהם-בלילא: ההצעה התקבלה פה אחד.

רוחמה אברהם-בלילא: מכסת הצעות חוק והצעות לסדר היום לסיעותיהם במושב הראשון של הכנסת השבע-עשרה

רוחמה אברהם-בלילא: לפי סעיף 81 לתקנון הכנסת, נדרשת ועדת הכנסת לקבוע את מכסת הצעות החוק והצעות לסדר היום שיכולים חברי הכנסת והסיעות להגיש במהלך כל מושב.

רוחמה אברהם-בלילא: כמקובל, מזכירות הכנסת מכינה הצעה מבוססת על גודל הסיעות, וכפי שהיה מקובל בעבר, כך נהגנו גם היום.

רוחמה אברהם-בלילא: נתנו מכסה גדולה יותר לסיעות האופוזיציה.

רוחמה אברהם-בלילא: אני מזכירה שוב שגם ההצעה הזו תואמה עם נציג האופוזיציה, חבר הכנסת גדעון סער.

רוחמה אברהם-בלילא: מזכיר הכנסת, אריה האן, יציג את דבריו.

אריה האן: ההצעה שלנו היא: קבענו 12 שבועות.

אריה האן: יש יותר מ-12 שבועות עבודה בכנס הזה.

אריה האן: אנחנו הצענו, כפי שהיה נהוג בקואליציה, לכל חבר כנסת שתי הצעות ולאופוזיציה 3.5 הצעות, כשהמבנה הוא 23 הצעות חוק לדיון מוקדם ורגילות בכל יום רביעי, כשלזה מצטרפות הצעות דחופות.

אריה האן: אתם יכולים לבדוק אותי, יש שתי טעויות – בקדימה צריך להיות 32 לחלק 12, בסיעת רע"ם צריך להיות 14 לחלק ל-12, שווה 1.16.

אריה האן: אלה החישובים.

אריה האן: מה שחשוב זה התוצאה שמופיעה בעמוד הנלווה, שסיעות הקואליציה מקבלות כך: קדימה, כל יום רביעי, 3 הצעות.

אריה האן: עבודה – 2 הצעות.

אריה האן: ש"ס – הצעה אחת, גיל – הצעה אחת .

אריה האן: סיעות האופוזיציה בכל יום רביעי: ליכוד – 4 הצעות, ישראל ביתנו – 3 הצעות, איחוד לאומי – 3 הצעות, יהדות התורה – 2 הצעות.

אריה האן: מרצ – 1, חד"ש, בל"ד , רע"ם – כל אחד 1.

אריה האן: אי אפשר היה לדייק ולכן עיגלנו כלפי מעלה וכלפי מטה, סך הכל 23 הצעות כל שבוע.

אסתרינה טרטמן: אני מברכת על העשייה של מזכירות הכנסת.

אסתרינה טרטמן: קיבלתי חוות דעת מכאלה שיש להם ניסיון בבית, הם הגדירו את מזכירות הכנסת כאלופה.

אסתרינה טרטמן: אני מברכת ואני שמחה שהצטרפתי לאלופים.

אסתרינה טרטמן: אבל יש לי בקשה: בגלל שישראל ביתנו היא מפלגה שהפכה גדולה במפתיע ואנחנו יושבים על מסגרת גבולית, אם אני סופרת את מלא שבועות המליאה, יש לי הפרש כזה שמקנה לי גבולי למקום ה-39.

אסתרינה טרטמן: אני רוצה לבקש שבאופן מיוחד, אני מבינה את הספירה ואת השיקול ואני באמת יושבת בתווך, אם אני סופרת 0.2 במצטבר על כל השבועות המלאים, אני מגיעה להצעה נוספת.

אסתרינה טרטמן: אני רוצה שזה יהיה בהסכמה, שיאפשרו לי בשבוע אחד להכניס לתוך המליאה פעם אחת 4 הצעות במקום 3.

אביגדור יצחקי: בתנאי שההצעה תתואם אתנו.

אסתרינה טרטמן: אני רוצה שזה ייכנס לפרוטוקול ותהיה הסכמה.

רוחמה אברהם-בלילא: אני מקבלת את ההצעה.

אסתרינה טרטמן: תודה רבה למזכירות ויושבת הראש.

קולט אביטל: שאלה למזכיר הכנסת, כיוון שכולנו נכנסנו לבעיה מסובכת שהרבה מאוד הצעות חוק מחכות ל-פ.

קולט אביטל: כתוצאה מזה, גם אם יוחלט שכל ההצעות האלה תובאנה ב-12 שבועות, אי אפשר כי הן עדין לא קיבלו פ.

קולט אביטל: אנחנו יודעים מה היה עם חבר הכנסת סנה ויש הצעות שלי, שהגשתי בשבוע הראשון.

קולט אביטל: איך מתגברים על הבעיה?

קולט אביטל: כל זה כרגע תיאורטי, אם אין לנו הצעות אלא בוכטה שהתקבלה ביום הראשון.

אריה האן: יש סעיף בתקנון שמאפשר לוועדת הכנסת לקצר מועדים.

אריה האן: אם לא יהיה לך רוב בוועדת הכנסת, אם לא תהיה הידברות עם הממשלה – זה לא יעזור.

קולט אביטל: הרי צריך 45 יום.

אריה האן: אני יוצא מנקודת הנחה שתוך זמן, אני מקווה לא ארוך, כל ההצעות תונחנה.

אריה האן: ממילא, את יודעת גברתי, שאנחנו נגיע ל-1,000 הצעות, ולא נוכל להגיע עם 1,000 הצעות.

אריה האן: מההצעות שתונחנה, אפשר להביא, אבל צריך 45 יום.

אריה האן: להתגבר על 45 ימים יש סעיף בתקנון, שוועדת הכנסת יכולה לקצר מועדים, אבל אני אומר לך שלפי הניסיון של כולנו, הכל מותנה בהסכמת הקואליציה, אחרת לא יהיה רוב לקיצור מועדים.

רוחמה אברהם-בלילא: השאלה אחרת – הכנסת הקודמת סיימה עם קרוב ל-4,000 הצעות חוק על שולחנה.

רוחמה אברהם-בלילא: האם אנחנו רוצים לחוקק חוקים שייכנסו לספר החוקים של מדינת ישראל או שכל אחד רוצה להיכנס לספר השיאים.

מאיר פרוש: רוצים קואליציה הגיונית, שתאפשר לנו להעלות אותם.

רוחמה אברהם-בלילא: לפני כמה דקות העלינו הצעה בדבר חלוקת המכסות הן של הצעות חוק והן של הצעות לסדר היום.

רוחמה אברהם-בלילא: אני סבורה שכל אחד מחברי הכנסת צריך להביא את זה לסיעה ולדון אם נכון שכל ח"כ יניח המון הצעות חוק במושב אחד, או האם סיעה צריכה להתכוונן על נושא זה או אחר.

רוחמה אברהם-בלילא: אני לוקחת את הנושא הזה לתשומת לבי ואני חושבת, שאנחנו בתור ועדה, צריכים לעשות סדר.

רוחמה אברהם-בלילא: נשב עם חברי הכנסת ונשקול את הנושא לגופו של עניין.

רוחמה אברהם-בלילא: חברת הכנסת גלאון לא נוכחת, היא ביקשה ממנהלת הסיעה לומר מספר דברים בעניין הזה.

נאדיה חילו: אני מבקשת להעיר: שמעתי על ה-1,000 ו-2,000 ולכן, אני מבקשת לקחת בחשבון שיש פה חברי כנסת חדשים, שרק נכנסו לתהליך.

נאדיה חילו: ברור לי שבשלב מסוים גם נתחיל להגיש.

נאדיה חילו: צריך לתת מקום ואיזונים גם להצעות שאנחנו נגיש.

אריה האן: זה בידי הסיעה, היא קובעת.

רוחמה אברהם-בלילא: כפי שאמרתי, זה נושא שוועדת הכנסת צריכה לדון בו לגופו של עניין בכל מה שקשור להצעות חוק של חברי הכנסת.

רוחמה אברהם-בלילא: שלא יגישו הצעות חוק לא רלוונטיות, שאין להן סיכוי להתקבל.

רוחמה אברהם-בלילא: ישנם חברי כנסת שמגדילים לעשות והם לוקחים את כל ההצעות של כל חברי הכנסת שלא נכנסו והם מיד מגישים אותן.

רוחמה אברהם-בלילא: הכנסת צריכה לומר את דברה בעניין הזה, ועדת הכנסת צריכה לעשות סדר בעניין הזה וזה לא ראוי ולא נכון לעשות כך.

אסתרינה טרטמן: גברתי יושבת הראש, להערכתי האישית, ביום שהכנסת תודיע שהיא מונעת פרסום כמה הצעות הגיש כל ח"כ, כשכולם יודעים שחלק מהדברים זה הפרסום הסופי, אנחנו מאבדים את המטרה שלשמה אנחנו יושבים ולא מגישים הצעות חוק מועילות.

אסתרינה טרטמן: צריך להפסיק עם הפרסומים האלה.

אסתרינה טרטמן: שיפרסמו הצעות חוק מועילות.

קולט אביטל: צודקת.

אסתרינה טרטמן: אנחנו לא בתחרות פה.

רוחמה אברהם-בלילא: יש הסכמה עקרונית לגבי הנושא.

רוחמה אברהם-בלילא: זה הצהרות חוק.

רוחמה אברהם-בלילא: לכן אמרתי: בדעתי להביא את הנושא להחלטה ולדיונים נוקבים של ועדת הכנסת, שכל סיעה תתכוונן על מה שבאמת חשוב לצורכי מדינת ישראל.

רוחמה אברהם-בלילא: זו יוזמה שלי.

רוחמה אברהם-בלילא: זה נמצא במחלקת המחקר של הכנסת ונבדוק מה קורה בפרלמנטים אחרים.

רוחמה אברהם-בלילא: מכיוון שהנושא הזה עלה, מן הראוי היה לומר את הדברים הללו.

רונית חייקין: סיעת מרצ מבקשת פעם בשלושה שבועות שתי הצעות.

רונית חייקין: למרצ יש 5 חברי כנסת ויש לי הצעה אחת בשבוע.

רונית חייקין: כדוגמא – האיחוד הלאומי הם 9 חברי כנסת ויש להם 3 הצעות בשבוע.

רונית חייקין: אנחנו כל פעם "נדפקים", סליחה על הביטוי, ותמיד אנחנו מקבלים פעם בשלושה שבועות שתי הצעות ואז אנחנו יכולים, פחות או יותר, לנצל את המכסות.

רוחמה אברהם-בלילא: עובדתית זה נכון.

רוחמה אברהם-בלילא: מכיוון שאישרנו לישראל ביתנו, אני לא רואה מניעה שפעם בשלושה שבועות תינתן לכם הצעה לסדר נוספת.

רוחמה אברהם-בלילא: נעבור להצבעה על ההצעה בתוספת התיקונים שהזכרתי.

רוחמה אברהם-בלילא: מי בעד?

רוחמה אברהם-בלילא: מי נגד?

רוחמה אברהם-בלילא: נתקבל פה אחד.

רוחמה אברהם-בלילא: תודה רבה, הישיבה נעולה.